Xafa qilma meni. „Xafa qilma meni“ („Ming bor“ deb ham nomlanadi) — „Bolalar“ oʻzbek pop-rok guruhi ijro etgan qoʻshiq. Qoʻshiq matnini ham, kuyini ham guruh aʼzosi Tohir Sodiqov yozgan. Tarona lya minor tonalligida yozilgan. 2020-yil guruh aʼzosi Husan Sodiqov oʻzining rasmiy YouTube kanalida „Xafa qilma meni“ qoʻshigʻini guruhning 2002-yilga qadar eʼlon qilingan, eski va yangi olti qoʻshiq hamda bir popurridan iborat „11-albom“ nomli albomiga uchinchi trek oʻlaroq kiritgan. Ammo bu taronalar 2002-yilda albom shaklida eʼlon qilinmagan, balki shunchaki singl oʻlaroq chiqarilgan.